Document ID: 32011D0175

ΕΚΤΕΛΕΣΤΙΚΉ ΑΠΌΦΑΣΗ 2011/175/ΚΕΠΠΑ ΤΟΥ ΣΥΜΒΟΥΛΊΟΥ
της 21ης Μαρτίου 2011
για την εφαρμογή της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
Έχοντας υπόψη την απόφαση 2011/137/ΚΕΠΠΑ του Συμβουλίου, της 28 Φεβρουαρίου 2011, σχετικά με περιοριστικά μέτρα λόγω της κατάστασης στην Λιβύη (1), και ιδίως το άρθρο 8 παράγραφος 2,
Εκτιμώντας τα ακόλουθα:
(1)
Στις 28 Φεβρουαρίου 2011, το Συμβούλιο εξέδωσε την απόφαση 2011/137/ΚΕΠΠΑ σχετικά με περιοριστικά μέτρα λόγω της κατάστασης στην Λιβύη.
(2)
Λόγω της σοβαρότητας της κατάστασης στη Λιβύη, θα πρέπει να περιληφθούν πρόσθετα πρόσωπα και οντότητες στον κατάλογο προσώπων και οντοτήτων που υπόκεινται στα περιοριστικά μέτρα του παραρτήματος ΙΙ και ΙV της απόφασης 2011/137/ΚΕΠΠΑ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα πρόσωπα που αναφέρονται στο παράρτημα Ι της παρούσας απόφασης θα περιληφθούν στους καταλόγους που βρίσκονται στο παράρτημα ΙΙ και στο παράρτημα IV της απόφασης 2011/137/ΚΕΠΠΑ.
2. Οι οντότητες που αναφέρονται στο παράρτημα ΙΙ της παρούσας απόφασης θα περιληφθούν στον κατάλογο που βρίσκεται στο παράρτημα IV της απόφασης 2011/137/ΚΕΠΠΑ.
Άρθρο 2
Η παρούσα απόφαση αρχίζει να ισχύει την ημερομηνία της έκδοσής της.
Βρυξέλλες, 21 Μαρτίου 2011.

Labels: 18
5
11